CELEX: 62018TN0143
Language: hr
Date: 2018-03-01 00:00:00
Title: Predmet T-143/18: Tužba podnesena 1. ožujka 2018. – Société générale protiv ESB-a

7.5.2018   
            
            
               HR
            
            
               Službeni list Europske unije
            
            
               C 161/56
            
         Tužba podnesena 1. ožujka 2018. – Société générale protiv ESB-a
   (Predmet T-143/18)
   (2018/C 161/64)
   Jezik postupka: francuski
   
      Stranke
   
   
      Tužitelj: Société générale (Pariz, Francuska) (zastupnici: A. Gosset-Grainville, M. Trabucchi i P. Kupka, odvjetnici)
   
      Tuženik: Europska središnja banka
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               poništi članak 5. odluke ESB-a br. ECB/SSM/2017 – O2RNE8IBXP4R0TD8PU41/174 od 19. prosinca 2017. i članak 3. njezina Priloga A, u dijelu u kojem propisuju mjere koje se poduzimaju u odnosu na neopozive obveze plaćanja koje se odnose na sustave osiguranja depozita ili fondove za sanaciju;
            
         
               —
            
            
               naloži ESB-u snošenje svih troškova.
            
         
      Tužbeni razlozi i glavni argumenti
   
   U prilog osnovanosti tužbe tužitelj ističe četiri tužbena razloga.
   
               1.
            
            
               Prvi tužbeni razlog temelji se na nepostojanju pravne osnove za donošenje pobijane odluke. Prema tužitelju, ESB nije nadležan za nametanje bonitetnog zahtjeva općeg dosega te nije proveo pojedinačnu i detaljnu ocjenu situacije tužitelja kao što to zahtijevaju primjenjivi propisi.
            
         
               2.
            
            
               Drugi tužbeni razlog temelji se na pogrešci koja se tiče prava kojom je zahvaćena pobijana odluka, u dijelu u kojem je ESB pogrešno tumačio propise prava Unije kojima se kreditnim institucijama omogućuje korištenje neopozivim obvezama plaćanja te je, prema tome, tim odredbama oduzeo korisni učinak.
            
         
               3.
            
            
               Treći tužbeni razlog temelji se na tome da je pobijana odluka zahvaćena očitom pogreškom u ocjeni rizika koje su navodno izazvale neopozive obveze plaćanja u pogledu članka 16. Uredbe Vijeća (EU) br. 1024/2013 od 15. listopada 2013. o dodjeli određenih zadaća Europskoj središnjoj banci u vezi s politikama bonitetnog nadzora kreditnih institucija (SL 2013., L 287, str. 63.).
            
         
               4.
            
            
               Četvrti tužbeni razlog temelji se na pogrešci u obrazloženju, s obzirom na to da se na ESB primjenjuje pojačana obveza obrazlaganja, a pobijana odluka se temelji na nedostatnom obrazloženju.